เรื่องร้องเรียน (ถนน,ป้าย,เสียงรบกวน,ร้องเรียน) วันที่ 2023-04-07 03:27:40 — แขวงบางชัน เขตคลองสามวา จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660014187
ขอให้แก้ไขปัญหาเสียงดังรบกวนจากการประกอบกิจการซ่อมเครื่องหนังและทำกระเป๋า บริเวณ บ้านเลขที่.....หมู่บ้านพนาสนธิ์วิลล่า (นิมิตใหม่) ถนนนิมิตใหม่ แขวงทรายกองดิน เขตคลองสามวา กรุงเทพมหานคร จุดสังเกต เข้ามาในหมู่บ้าน บ้านหลังดังกล่าวอยู่ภายในซอย 9 บ้านจะอยู่หัวมุมสุดซอยหลังแรก เลี้ยวเข้ามาทางซ้ายบ้านจะอยู่ทางขวามือหลังแรกจากท้ายซอย ลักษณะเป็นบ้านทาวน์เฮ้าส์ รั้วสีน้ำตาล มีป้ายติดอยู่ที่หน้ารั้วว่า "บริการรับซ่อมกระเป๋าเดินทาง รองเท้า เข็มขัด เบาะ โซฟา และเครื่องหนังทุกชนิด ตามด้วย ID Line หมายเลขโทรศัพท์ และชื่อ(ชื่อเดียวกับผู้ถูกร้อง)" ผู้ร้องประสบปัญหาเสียงดังรบกวนจากการเจียร เลื่อย และตอก ซึ่งตามปกติภายในหมู่บ้านไม่ได้รับอนุญาตให้มีการประกอบกิจการซ่อมหรือเปิดเป็นโรงงานได้  ร้านจะประกอบกิจการเป็นประจำเกือบทุกวัน วันธรรมดาจะมีการทำเป็นช่วงๆ ไม่แน่นอน บางครั้งทำช่วงเช้า บางครั้งทำช่วงบ่าย บางครั้งทำช่วงเย็น โดยเริ่มตั้งแต่ประมาณช่วง 10.00 น. และช่วงเย็นจะทำตั้งแต่ 17.00 - 20.00 น. บางครั้งทำจนถึง 21.00-22.00 น. และในวันเสาร์-อาทิตย์ และวันหยุดราชการ ซึ่งแจ้งว่าหยุดทำการ แต่ผู้ร้องยังพบเห็นว่ามีการดำเนินการอยู่ โดยจะดำเนินการถี่กว่าวันธรรมดา เบื้องต้นประสบปัญหามาเป็นระยะเวลา 1 ปีแล้ว ล่าสุดประสบปัญหา วันที่ 6 เมษายน 2566 ช่วงเวลาประมาณ 15.00 น. ผู้ร้องเคยมีการเจรจากับทางคนรักเจ้าของร้าน และเคยแจ้งไปยังหมายเลขสายด่วน 1555 และสำนักงานเขตคลองสามวา ได้มีเจ้าหน้าที่ลงพื้นที่มาตักเตือน แต่ปัญหายังไม่ได้รับการแก้ไข ก่อนหน้านี้บ้านหลังดังกล่าวจะไม่ยอมรับว่าสร้างความเดือดร้อน โดยส่งเข้ามาใน Line กลุ่มหมู่บ้านว่าไม่ได้ทำ(ตามผู้ร้องแจ้ง) ประสงค์ให้หน่วยงานที่เกี่ยวข้องแก้ไขปัญหาเสียงดังรบกวนจากการประกอบกิจการซ่อมเครื่องหนังและกระเป๋าของบ้านหลังดังกล่าว ประกอบกับผู้ร้องแจ้งว่ามีหลักฐานเป็นคลิปเสียงซึ่งจะจัดส่งมาทางแอปพลิเคชัน PSC1111 ในภายหลัง และผู้ร้องแจ้งว่าหากหน่วยงานลงพื้นที่ให้มาตรวจสอบในวันเสาร์-อาทิตย์ (ผู้ร้องประสงค์ให้ปกปิด ชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata